רנן הרטמן

רנן הרטמן (נולד ב-9 באוקטובר 1969) הוא מקים הקריה האקדמית אונו והמנהל הכללי שלה.

ביוגרפיה
רנן הרטמן נולד בקנדה, בנו הצעיר של פרופ' דוד הרטמן וברברה הרטמן. לרנן הרטמן ארבעה אחים: הרב ד"ר דניאל הרטמן , נשיא מכון שלום הרטמן, פרופ' טובה הרטמן, דבורה כץ ופרופ' עדינה מאיר הרטמן, ראש החוג לריפוי בעיסוק ב.

בשנת 1971 עלה הרטמן עם משפחתו לישראל והיא התיישבה בירושלים. שירת כקצין בחיל השריון. בגיל 25 קיבל תואר בוגר במשפטים מאוניברסיטת בר-אילן.

בשנת 1995, בהיותו בן 26, הקים הרטמן את הקריה האקדמית אונו, המכללה הלא מתוקצבת הגדולה ביותר בישראל, שבה לומדים כיום למעלה מ-15 אלף סטודנטים בחמישה קמפוסים (חיפה, ירושלים, אור יהודה, קריית אונו ונתניה), בתחומי המשפט, מנהל עסקים מקצועות בריאות, חינוך מדעי הרוח, ספורטתרפיה ומוזיקה. מאז הקמתה הוא משמש כמנכ"ל המכללה.

הרטמן יזם הקמת קמפוס ראשון בישראל למגזר החרדי באור יהודה ובירושלים, בו למדו למעלה מ-3,000 בוגרים. הקמפוס החרדי זכה ב"אות גלובס".

בשנת 2014 נחקר באזהרה ברשות המסים, בחשד לרישום כוזב של העסקת עובדת במכללה. בעקבות זאת הוטל עליו תשלום כופר בסך 55,000 ש"ח, בנימוק ש"סייע לאחר ללא הצדק סביר לקבל שכר כוזב בשנים 2010 – 2012 בסך של כ-550,000 ש"ח".

קישורים חיצוניים

 רנן הרטמן, ביוגרפיה, באתר הקריה האקדמית אונו, 3 בפברואר 2016
 אלאן רוזנבאום, What is Ono Academic College's secret to success?, באתר Jerusalem Post, 13 בינואר 2022.
 
 
 רנן הרטמן, מיהו ישראלי, ידיעות אחרונות, 7 במרץ 2013
 
  רנן הרטמן - מייסד ומנכ"ל האקדמית אונו, בארוץ יוטיוב של רדיו חיפה

הערות שוליים

מנהלי מוסדות אקדמיים ישראלים
דירקטורים ישראלים
עולים בשנות ה-1970
ישראלים ילידי קנדה
בוגרי אוניברסיטת בר-אילן: משפטים
משפחת הרטמן
הקריה האקדמית אונו
ישראלים שנולדו ב-1969